**Školský poriadok**

 Mgr. Maroš Jakim

riaditeľ

Obsah

[Čl. I Úvodné ustanovenie 3](#_Toc49937404)

[Čl. II Práva žiakov 3](#_Toc49937405)

[Čl. III Povinnosti žiakov 6](#_Toc49937406)

[Čl. IV Časový rozpis vyučovacích hodín 7](#_Toc49937407)

[Čl. V. Dochádzka žiakov do školy a uvoľňovanie z vyučovania 7](#_Toc49937408)

[Čl. VI Uvoľňovanie žiakov z vyučovania 8](#_Toc49937409)

[Čl. VII Ospravedlňovanie neprítomnosti žiakov na vyučovaní 9](#_Toc49937410)

[Čl. VIII Práva a povinnosti zákonného zástupcu žiaka 10](#_Toc49937411)

[Čl. IX Správanie sa žiakov v škole  a pri činnostiach organizovaných školou 11](#_Toc49937412)

[Čl. X Správanie sa žiakov v školskej jedálni 14](#_Toc49937413)

[Čl. XI Hodnotenie a klasifikácia 15](#_Toc49937414)

[Čl. XII Zákazy pre žiakov 15](#_Toc49937415)

[Čl. XIII Výchovné opatrenia  a kritériá ich udeľovania 17](#_Toc49937416)

[Čl. XIV Udelenie Ceny Ferdinanda Píseckého 22](#_Toc49937417)

[Čl. XV Štatút projektu JaTyMyVy (Trieda ako tím) 23](#_Toc49937418)

[Čl. XVI Pomaturitné štúdium 25](#_Toc49937419)

[Čl. XVII Záverečné ustanovenie 26](#_Toc49937420)

[Čl. XVIII Účinnosť školského poriadku 26](#_Toc49937421)

  Riaditeľ Strednej odbornej školy pedagogickej v Modre v súlade so zákonom č. 245/2008 Z. z. o výchove a vzdelávaní (školský zákon ) a o zmene a doplnení niektorých zákonov v znení neskorších predpisov (ďalej len „školský zákon“), vyhlášky MŠVVaŠ SR č. 65/2015 Z. z. o stredných školách a Metodickým pokynom Ministerstva školstva, vedy, výskumu a športu Slovenskej republiky č. 21/2011, ktorým sa upravuje postup hodnotenia a klasifikácie žiakov stredných škôl v SR

**v y d á v a**

školský poriadok, ktorý vymedzuje práva a povinnosti žiakov a ich zákonných zástupcov, pravidlá vzájomných vzťahov žiakov a ich vzťahov s pedagogickými zamestnancami a ďalšími zamestnancami školy. Stanovuje vnútorný režim školy, podmienky na zaistenie bezpečnosti a ochrany zdravia žiakov a ich ochrany pred sociálno-patologickými javmi, diskrimináciou alebo násilím a podmienky zaobchádzania s majetkom školy.

# Čl. IÚvodné ustanovenie

**Stredná odborná škola pedagogická v Modre** je výberovou strednou školou, ktorú si žiak zvolil dobrovoľne, a preto je povinný podriadiť sa jej pravidlám a školskému poriadku. V záujme naplnenia práva na vzdelanie škola zabezpečí vnútorný chod školy, organizáciu života študentov a podmienky pre optimálne medziľudské vzťahy.

# Čl. IIPráva žiakov

1. Každý žiak má právo na vzdelanie. Vzdelanie má smerovať k plnému a všestrannému rozvoju ľudskej osobnosti.
2. Každý žiak je zodpovedný sám za svoju činnosť vo vyučovacom procese. Má právo na kvalitnú výučbu v štátnom jazyku v jednotlivých predmetoch, vysloviť svoj názor a klásť otázky k preberanej téme, môže žiadať vyučujúceho, aby mu zdôvodnil svoju klasifikáciu a analyzoval chyby v písomných prácach, ktoré má právo po oprave dostať k nahliadnutiu. Má právo na hodnotenie každého svojho prejavu.
3. Žiak má právo vopred vedieť termín plánovanej písomnej práce, ktorá trvá dlhšie ako 20 minút, má právo vedieť, z ktorej časti učiva alebo tematického celku bude písomná práca plánovaná. Žiak má právo v jednom dni písať najviac jednu veľkú písomku alebo dve malé. Plánované písomné práce dlhšie ako 20 min. zverejní vyučujúci v IŽK.
4. Žiak má právo na komisionálne preskúšanie, ak má pochybnosti o správnosti klasifikácie na konci 1. a 2. polroka. O komisionálne preskúšanie môže požiadať sám, ak má 18 rokov, alebo o to požiada jeho zákonný zástupca a to do 3 dní od oznámenia výsledku klasifikácie. O povolení komisionálnej skúšky rozhodne riaditeľ školy, výsledok komisionálnej skúšky je konečný.
5. Každý žiak má právo na komunikáciu s pedagogickými pracovníkmi v duchu zásad slušnosti, humanity a demokracie.
6. Každý žiak má právo na rovnosť podmienok zo strany vyučujúcich.
7. Žiak od 15 rokov je v dialógu s pracovníkmi školy oslovovaný zámenom Vy. Po dohode s učiteľom to môže byť inak.
8. Žiak má právo na uvoľnenie z vyučovania na lekárske vyšetrenie, pokiaľ ho nie je možné uskutočniť v čase mimo vyučovania.
9. Každý žiak má právo zúčastniť sa mimoškolskej činnosti (olympiády, záujmové krúžky, SOČ...).
10. Žiak má právo na konzultácie o preberanom učive po dohode s príslušným vyučujúcim.
11. Žiak má právo na konzultácie s výchovným poradcom počas konzultačných hodín.
12. Žiak má právo voliť a byť volený do triednej samosprávy a voliť zástupcu triedy do študentskej rady  a byť volený do študentskej rady, ktorá obhajuje záujmy žiakov voči vedeniu školy.
13. Žiak má právo na individuálny prístup rešpektujúci jeho schopnosti a možnosti, nadanie a zdravotný stav.
14. Žiak má právo na bezplatné zapožičiavanie učebníc a učebných textov na povinné vyučovacie predmety.
15. Žiak má právo na úctu k jeho vierovyznaniu, svetonázoru, národnostnej a etnickej príslušnosti.
16. Žiak má právo na poskytovanie poradenstva a služieb spojených s výchovou a vzdelávaním.
17. Žiak má právo na výchovu a vzdelávanie v bezpečnom a hygienicky vyhovujúcom prostredí.
18. Žiak má právo na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny.
19. Žiak má právo na úctu k svojej osobe a na zabezpečenie ochrany proti fyzickému, psychickému a sexuálnemu násiliu.
20. Žiak má právo na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,
21. Žiak školy má právo na ochranu svojich osobných údajov a ochranu osobnosti.
22. Žiak školy má právo na rešpektovanie svojho duševného vlastníctva vo forme ucelených textových, grafických, hudobných a digitálnych prác väčšieho rozsahu, ktoré vznikli ako produkty výchovno-vzdelávacieho procesu školy, krúžkovej činnosti a školských súťaží. Takéto práce, napr. práce stredoškolskej odbornej činnosti, môžu byť uverejňované len so súhlasom autora. Obmedzenie sa nevzťahuje na použitie na pôde školy a školských podujatiach.
23. Žiak má právo na ochranu svojej osobnosti. Nikto nemôže bez súhlasu druhého zhotovovať fotografie, audio a video záznamy iných osôb (žiaka ani učiteľa) a ani ich zverejňovať.
24. Žiak má právo na individuálne vzdelávanie za podmienok ustanovených zákonom č.245/2008 Z. z. o výchove a vzdelávaní (školský zákon) podľa § 24.
25. Žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho  potrebám a na vytvorenie nevyhnutných podmienok, ktoré túto výchovu a vzdelávanie umožňujú.
26. Žiak so špeciálnymi výchovno-vzdelávacími potrebami má právo používať pri výchove  a vzdelávaní špeciálne učebnice a špeciálne didaktické a kompenzačné pomôcky.

# Čl. IIIPovinnosti žiakov

 Žiak je povinný:

1. neobmedzovať svojím konaním práva ostatných osôb zúčastňujúcich sa výchovy a vzdelávania, konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
2. dodržiavať školský poriadok školy a ďalšie vnútorné predpisy školy alebo školského zariadenia,
3. označiť svoj príchod do školy a odchod zo školy pomocou elektronického čipu alebo ISIC karty,
4. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
5. chrániť pred poškodením učebnice, učebné texty a učebné pomôcky, ktoré im boli bezplatne zapožičané,
6. pravidelne sa zúčastňovať na výchove a vzdelávaní a riadne sa vzdelávať,
7. ctiť si ľudskú dôstojnosť svojich spolužiakov a zamestnancov školy
8. rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
9. **Žiak oslobodený od TŠV je povinní do 30.09**. predložiť potvrdenie od **odborného lekára**, dokazujúce oprávnenosť tohto oslobodenia na predpísanom tlačive, s vyznačením zdravotnej skupiny. Kým ho nepredloží, na hodinách TŠV  pomáha pri rôznych organizačných prácach, ktorými ho poverí vyučujúci. Žiak oslobodený od TŠV na základe potvrdenia odborného lekára nie je oslobodený od účasti na hodinách TŠV. Na hodinách TŠV sa aktívne zúčastňuje ako divák (pozorovateľ) , prípadne pomáha pri organizačných prácach, ktorými ho poverí vyučujúci. Toto rozhodnutie sa nedotýka zmien zdravotného stavu počas školského roka. Žiak oslobodený od TŠV nie je z daného predmetu klasifikovaný.
10. **Žiak čiastočne oslobodený od TŠV je povinný do 30.09.** predložiť potvrdenie od odborného lekára, dokazujúce oprávnenosť tohto oslobodenia na predpísanom tlačive, s vyznačením „zakázaných“ cvikov a pohybových činnosti . Kým ho nepredloží, na hodinách TŠV sa zapája do pohybových činnosti podľa vlastného výberu. Žiak čiastočne oslobodený od TŠV sa na hodinách TŠV zapája do všetkých činnosti v rámci povoleného rozsahu. „Zakázané“ cviky a činnosti sú nahradené vhodnými (povolenými) podľa výberu vyučujúceho. Žiak čiastočne oslobodený od TŠV je klasifikovaný.

#  Čl. IVČasový rozpis vyučovacích hodín

1. hodina -  7:40 -  8:25
2. hodina -  8:30 -  9:15
3. hodina -  9:20 - 10:05
4. hodina - 10:25 - 11:10
5. hodina - 11:15 - 12:00
6. hodina - 12:30 - 13.15
7. hodina - 13:20 - 14:05

#  Čl. V. Dochádzka žiakov do školy a uvoľňovanie z vyučovania

#

1. Základnou povinnosťou každého žiaka je osvojenie si vedomostí a zručností, príprava na  budúce zamestnanie či vysokoškolské štúdium.
2. Žiak je povinný dochádzať do školy pravidelne a včas. Výnimku majú žiaci, ktorí denne dochádzajú do školy vlakom, autobusom a ak tieto spoje z objektívnych príčin meškajú. Dochádzajúci žiaci vyvíjajú maximálne úsilie, aby sa čím skôr dostali na vyučovanie.
3. Školská budova sa otvára o 6.30 hod. Pri príchode do školy dodržiavajú žiaci tieto pravidlá:
4. pred vstupom do budovy si dôkladne očistia obuv a označia svoj príchod čipom
5. idú do šatní pridelených jednotlivým triedam, tu sa prezujú, odložia vetrovku, kabát, topánky do skriniek. Za uzamkýnanie skriniek sú zodpovední žiaci, ktorým bola skrinka pridelená.
6. do učební vstupujú prezutí do prezuviek, ktoré sú z hľadiska bezpečnosti vhodné, so sebou si berú len tašky so školskými potrebami
7. v učebni sa posadia na svoje miesto a pripravia si učebné pomôcky na vyučovaciu hodinu
8. po zazvonení na hodinu ticho na svojom mieste čakajú na vyučujúceho
9. v prípade, že vyučujúci nepríde na hodinu do 5 minút, príde týždenník ohlásiť neprítomnosť vyučujúceho vedeniu školy
10. odchod z budovy školy označia čipom
11. Ráno sa budova školy uzatvára po zazvonení na prvú vyučovaciu hodinu. Meškajúcich žiakov zapíše vrátnička, príp. školník do príslušného zošita a títo žiaci odchádzajú na vyučovanie.
12. Oneskorený príchod žiaka na vyučovaciu hodinu eviduje vyučujúci v elektronickej triednej knihe.

# Čl. VIUvoľňovanie žiakov z vyučovania

1. Z vyučovania je žiaka možné uvoľniť len na základe písomného súhlasu zákonného zástupcu alebo pozvánky, predvolania či iného hodnoverného dokladu na čas nevyhnutný na ošetrenie či vybavenie inej neodkladnej záležitosti. V nevyhnutných prípadoch je možné uvoľniť žiaka aj po telefonickom rozhovore so zákonným zástupcom. Uvoľnenému žiakovi triedny učiteľ vypíše priepustku, ktorou sa preukáže na vrátnici.
2. Ak sa žiak nemôže zúčastniť vyučovania z dôvodov vopred známych ( svadba, pohreb, promócia, objednaný žiak k lekárovi, súťaže...),  požiada zákonný zástupca (ďalej ZZ) písomne triedneho učiteľa o uvoľnenie z vyučovania. Triedny učiteľ je oprávnený ospravedlniť neúčasť žiaka na vyučovaní zo závažných dôvodov na dobu najviac 2 vyučovacích dní. Ak je predpokladaná neprítomnosť žiaka dlhšia, ZZ je povinný požiadať o uvoľnenie písomne riaditeľa školy.
3. V prípade náhleho zhoršenia zdravotného stavu žiaka je vyučujúci povinný o tejto skutočnosti informovať vedenie školy. Žiak bude umiestnený v izolačnej miestnosti č. 55 v prítomnosti dozorkonajúceho učiteľa. O ďalšom postupe sa rozhodne po telefonickom rozhovore so zákonným zástupcom. príp. jeho zástupca povinný telefonicky kontaktovať zákonného zástupcu a ďalej postupovať po vzájomnej dohode.
4. Žiak ubytovaný v školskom internáte môže odísť na internát až po 13.00 hod., ak to nie je ustanovené inak.
5. Ak vyučujúci poslednej vyučovacej hodiny chýba, všetci žiaci triedy, príp. skupiny môžu byť uvoľnení z vyučovania domov. Táto skutočnosť je oznámená prostredníctvom webovej stránky školy v časti Suplovanie.

# Čl. VIIOspravedlňovanie neprítomnosti žiakov na vyučovaní

1. Ospravedlnenie o neprítomnosti je žiak povinný predložiť triednemu učiteľovi  (v prípade jeho neprítomnosti zastupujúcemu triednemu učiteľovi alebo zástupcovi riaditeľa školy) hneď v prvý deň, najneskôr do 7dní od príchodu do školy po uvedenej absencii.
2. Triedny učiteľ ospravedlní neprítomnosť žiaka na vyučovaní len na základe lekárskeho potvrdenia alebo na základe ospravedlnenia od zákonného zástupcu.
3. Ospravedlnenie podpísané iba ZZ platí **maximálne na 3 po sebe idúce dni.**
4. Triedny učiteľ má právo v prípade pochybností ospravedlnenky verifikovať. Falšovanie ospravedlňovaní absencií je neprípustné.
5. Účasť na akciách organizovaných školou sa nepovažuje za absenciu. Absencia týchto žiakov sa označí v triednej knihe symbolom ŠA, počet zameškaných hodín je 0.
6. Ak žiak chýba na vyučovaní tri dni bez udania dôvodu, triedny učiteľ kontaktuje zákonného zástupcu, príp. plnoletého žiaka a zistí dôvod jeho neprítomnosti.
7. **Ak sa žiak nezúčastní na vyučovaní tri po sebe idúce dni a jeho zákonný zástupca neoznámi dôvod jeho neprítomnosti, triedny učiteľ je povinný kontaktovať zákonného zástupcu a zistiť dôvod žiakovej neprítomnosti. Ak je dôvod neprítomnosti žiaka na vyučovaní neznámy aj po kontakte so zákonným zástupcom, triedny učiteľ oznámi túto skutočnosť riaditeľovi školy. Riaditeľ školy písomne vyzve žiaka (ak je neplnoletý, potom ZZ), aby v určenej lehote doložil dôvod neprítomnosti.** Ak do 10 dní od doručenia výzvy žiak do školy nenastúpi alebo nie je doložený dôvod  jeho neprítomnosti v škole, posudzuje sa tak, ako by štúdium zanechal prvým dňom po uplynutí lehoty určenej riaditeľom školy na ospravedlnenie. Týmto dňom prestáva byť žiakom školy.

# Čl. VIIIPráva a povinnosti zákonného zástupcu žiaka

1. Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.
2. Zákonný zástupca dieťaťa alebo žiaka alebo zástupca zariadenia má právo
3. žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona,
4. oboznámiť sa s výchovno-vzdelávacím programom školy alebo školského zariadenia a školským poriadkom,
5. byť informovaný o výchovno-vzdelávacích výsledkoch svojho dieťaťa,
6. na poskytnutie poradenských služieb vo výchove a vzdelávaní svojho dieťaťa,
7. zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia, byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
8. vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
9. Zákonný zástupca dieťaťa alebo žiaka alebo zástupca zariadenia je povinný
10. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
11. dodržiavať podmienky výchovno-vzdelávacieho procesu svojho dieťaťa určené školským poriadkom,
12. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
13. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
14. nahradiť škodu, ktorú žiak úmyselne zavinil.
15. Zákonný zástupca dieťaťa alebo zástupca zariadenia je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.
16. Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu prostredníctvom triedneho učiteľa bez zbytočného odkladu telefonicky alebo mailom príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.
17. Neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára.
18. Plnoletý žiak sa ospravedlňuje sám spôsobom uvedeným v odsekoch 4 až 7.

# Čl. IXSprávanie sa žiakov v škole  a pri činnostiach organizovaných školou

Žiak je povinný osvojiť si školský poriadok a dodržiavať ho. Musí si uvedomiť, že pri porušení školského poriadku sa bude postupovať podľa opatrení na posilnenie disciplíny, ktoré sú uvedené v tomto školskom poriadku.

1. Musí byť disciplinovaný, plniť pokyny pedagogických a ďalších poverených pracovníkov školy, prechovávať úctu k svojim predstaveným a starším osobám a pri stretnutiach ich zdraviť. Pri vstupe pedagogického pracovníka alebo inej povolanej osoby do triedy, tiež pri jej odchode z triedy, žiaci zdravia tak, že vstanú. Takisto  pri príchode iných dospelých osôb do triedy.
2. Správať sa v škole i mimo nej tak, aby robil česť škole i sebe.
3. Správať sa slušne a priateľsky ku spolužiakom a kultúrne sa vyjadrovať.
4. Počas vyučovania alebo školou organizovaného podujatia plniť pokyny vyučujúceho alebo dozor konajúceho pracovníka, správať sa disciplinovane, žiadnym spôsobom nerušiť priebeh vyučovania alebo podujatia.
5. Presne dodržiavať vyučovaciu dobu. Počas vyučovania nenarušuje vyučovací proces, nevyrušuje spolužiakov.
6. Pri ústnych odpovediach a pri písomných prácach nepomáha sebe ani spolužiakom nepovoleným spôsobom, nepodvádza. Ak sa zo závažných dôvodov nepripravil na vyučovaciu hodinu alebo si nevypracoval domácu úlohu, ospravedlní sa vyučujúcemu na začiatku hodiny. Neadekvátny dôvod a dodatočné ospravedlnenie sa až počas vyučovacej hodiny nebude vyučujúci akceptovať.
7. Počas vyučovania nesmie žiak používať mobilný telefón. Žiak môže použiť mobilný telefón len so súhlasom vyučujúceho ako pomôcku pri vyučovaní (napr. CJ, MAT, atď).
8. Počas vyučovania žiak nežuje žuvačku.
9. Vstupovať do odborných učební a telocvične len v prítomnosti vyučujúceho a dodržiavať vnútorný prevádzkový poriadok týchto učební.
10. Počas prestávok sa správať disciplinovane, zdržiavať sa v triede alebo sa presunúť do rozvrhom určených učební a telocvične. Veľká prestávka slúži na regeneráciu síl žiakov a učiteľov. Počas prestávok si žiaci môžu kúpiť občerstvenie v samoobslužných automatoch umiestnených v priestoroch školy. Žiaci sa počas obedových prestávok v prípade priaznivého počasia môžu zdržiavať aj na školskom dvore, kde bude zabezpečený dozor.
11. Ak z vážnych dôvodov musí žiak opustiť areál školy, musí mať povolenie od triedneho učiteľa, prípadne jeho zástupcu alebo vedenia školy. Priepustkou sa preukáže na vrátnici školy. Touto priepustkou sa preukáže žiak, ktorý býva v ŠI, na vrátnici ŠI.
12. Prichádzať do školy vhodne, čisto oblečený a upravený, bez extrémnych, vyzývavých a rušivo pôsobiacich súčastí a doplnkov odevu, líčení a účesu.
13. Udržiavať čistotu a poriadok v triedach, budove a areáli školy. Žiaci sú povinní šetriť zariadenie tried, steny, dvere, lavice, stoličky, tabuľu, šatňové skrinky, zariadenie odborných učební, telocvične a školskej jedálne, školské pomôcky, učebnice. Akékoľvek poškodenie z nedbanlivosti alebo úmyselné poškodenie týchto vecí spôsobuje finančné straty, ktoré musí nahradiť zákonný zástupca žiaka alebo plnoletý žiak, ktorý škodu spôsobil.
14. Učebnicu, ktorú žiak stratí alebo znehodnotí vlastnou vinou, musí nahradiť novou, jej kópiou alebo zaplatiť jej cenu podľa pokynov hospodárky školy.
15. Chrániť vlastné zdravie a zdravie iných osôb. Ihneď ohlásiť príslušnému vyučujúcemu každý, aj drobný úraz alebo zdravotnú indispozíciu.
16. Funkciu týždenníka v triede vykonávajú dvaja žiaci v jeden týždeň. Týždenníkov určuje triedny učiteľ, ktorý ich mená zapíše do IŽK. Rozpis služieb týždenníkov bude zverejnený i na nástenke v danej triede. Ak týždenník chýba, zastupuje ho žiak, ktorý nasleduje v zozname žiakov. Týždenník plní tieto úlohy:
17. pred vyučovaním utrie tabuľu, prinesie kriedu, pripraví čistú špongiu (utierku), vyvetrá triedu
18. cez vyučovanie týždenník hlási neprítomnosť žiakov, zodpovedá za poriadok v triede, za šetrenie elektrickej energie a vody, hlási každé poškodenie inventára v triede
19. ak sa vyučujúci nedostaví do 5 minút na vyučovaciu hodinu, hlási to vedeniu školy
20. cez prestávky zabezpečí vetranie v triede a dbá o to, aby si žiaci nesadali do okien a nevykláňali sa z okien, podľa pokynov vyučujúcich včas prinesie učebné pomôcky, zodpovedá za čistotu tabule
21. po vyučovaní zodpovedá za vyloženie stoličiek na lavice, za čistotu v triede, v laviciach a okolo odpadkového koša, za čistotu tabule
22. uvedené povinnosti vykonáva týždenník i v odborných učebniach a v učebniach pri delených vyučovacích hodinách
23. Žiak vybavuje úradné a neodkladné záležitosti v kancelárii školy prostredníctvom triedneho učiteľa alebo cez veľkú prestávku a s ostatnými vyučujúcimi pred vyučovacou hodinou. Do zborovne, kabinetov a úradných miestností bez vyzvania nevstupuje.
24. Žiaci si nosia na hodiny TŠV čisté úbory a vhodnú obuv.
25. Po skončení vyučovania sa žiak v škole môže zdržiavať bez dozoru pedagogického zamestnanca, ale iba na vlastnú zodpovednosť (nácvik hry na klavír, čakanie na autobusový spoj, atď).
26. Na verejnosti sa žiak správa tak, aby dôstojne reprezentoval SOŠPg v Modre. V hromadných dopravných prostriedkoch sa žiak správa kultúrne a disciplinovane. Rešpektuje dopravné predpisy. K iným osobám je vždy zdvorilý, v prípade potreby im pomáha.
27. Za správanie žiakov mimo školy zodpovedá zákonný zástupca.
28. Žiaci oslovujú členov pedagogického zboru, administratívnych a technických pracovníkov školy oslovením **pán, pani.**
29. Žiaci zdravia pozdravom **dobrý deň** a **dovidenia.**
30. Zdravia všetkých zamestnancov školy a všetky dospelé osoby nachádzajúce sa v škole.

# Čl. X Správanie sa žiakov v školskej jedálni

1. V školskej jedálni žiaci dbajú na kultúru stolovania. Správajú sa ticho, pokojne, zbytočne nehovoria. Sú slušne oblečení, nie v pracovných a telocvičných úboroch.
2. Pri výdaji jedla stoja v rade podľa poradia príchodu. Po skončení stolovania odnášajú použitý riad na tácke k okienku kuchyne alebo do vozíka na odkladanie riadu.
3. Žiaci dodržujú hygienu  - pred jedlom si umyjú ruky, neznečisťujú stoly, nenechávajú jedlo, z jedálne jedlo neodnášajú. Do jedálne nenosia kabáty, tašky a iné jedlo a nápoje.
4. Žiak môže ísť na obed **po skončení piatej vyučovacej hodiny alebo po poslednej vyučovacej hodine, ktorú má v rozvrhu** **pre svoju triedu, ak to nie je z prevádzkových dôvodov ustanovené inak.** Žiaci prichádzajúci z praxe a odchádzajúci na prax v MŠ a ŠKD majú prednostné právo obedovať po 5. vyučovacej hodine.

# Čl. XI Hodnotenie a klasifikácia

1. Známky žiakov sú evidované v internetovej žiackej knižke (IŽK). Žiak má právo poznať každú známku, ktorú získa za odpoveď alebo písomnú prácu.
2. Známky zapisujú vyučujúci jednotlivých predmetov do IŽK priebežne.
3. Žiaci a ich ZZ majú prístupové heslá k IŽK.
4. Žiak, ktorý mal na konci 2. polroka najviac z dvoch predmetov „nedostatočný“, môže so súhlasom riaditeľa školy vykonať komisionálne skúšky (opravné). Keď žiak bez závažných dôvodov nepríde na opravnú skúšku, je klasifikovaný z predmetu, z ktorého mal opravnú skúšku absolvovať, stupňom prospechu „nedostatočný“.
5. Ak žiak neabsolvuje dve tretiny vyučovacích hodín predmetu za polrok, môže mu byť nariadené komisionálne preskúšanie.
6. Žiak je klasifikovaný na základe komisionálnej skúšky, ktorú povolí alebo nariadi riaditeľ školy ak:
* koná rozdielovú skúšku
* koná opravnú skúšku
* je skúšaný v náhradnom termíne (nebola možná klasifikácia v riadnom termíne)
* požiada o preskúšanie sám alebo jeho zákonný zástupca

**Vyučujúci sú povinní riadiť sa Metodickým usmernením č. 21/2011, ktorým sa upravuje postup hodnotenia a klasifikácia žiakov stredných škôl v Slovenskej republike.**

# Čl. XIIZákazy pre žiakov

**Žiaci majú zakázané:**

1. opustiť areál školy počas vyučovania bez súhlasu triedneho učiteľa alebo jeho zástupcu, príp. vedenia školy,
2. prechovávať a užívať alkoholické nápoje (vrátane nealkoholického piva), drogy a iné zdraviu škodlivé návykové látky, fajčiť v priestoroch školy a jej okolí a na všetkých podujatiach organizovaných školou, bez ohľadu na  vek žiakov a súhlas rodičov,
3. konzumovať jedlo počas vyučovacích hodín,
4. nosiť do školy väčšie sumy peňazí, cenné predmety, elektroniku, nákladné odevy a obuv (škola za tieto predmety nezodpovedá)
5. nosiť do školy sečné, strelné a bodné  zbrane, boxery, a iné bezpečnosť a zdravie ohrozujúce predmety, živé zvieratá a predmety rušiace a rozptyľujúce pozornosť žiakov a učiteľov,
6. používať mobilný telefón počas vyučovania, výnimkou je použitie telefónu so súhlasom vyučujúceho daného predmetu (kalkulačka, slovník a pod.),
7. využívať na hodinách notebooky na iné účely ako školské (napr. surfovanie po internete, chatovanie, využívanie sociálnych sietí),
8. osočovať a komentovať študentov a zamestnancov školy na verejných sociálnych sieťach, zverejňovať súkromnú fotodokumentáciu bez súhlasu osoby, ktorej sa týka, vytvárať hanlivé profily cudzích osôb na sociálnych sieťach (takýto postup je kvalifikovaný ako trestný čin),
9. sťažovať sa na učiteľa alebo nepedagogického zamestnanca školy inému učiteľovi alebo zamestnancovi školy, svoje námietky predloží výhradne svojmu triednemu učiteľovi alebo vedeniu školy (prípadne na sťažnosť využije na to určenú schránku)
10. obstarávať si veci nedovoleným spôsobom v budove školy a mimo nej,
11. vulgárne sa vyjadrovať v škole i mimo nej,
12. súkromné návštevy v škole mimo vrátnice,
13. vyrušovať na vyučovaní a zaoberať sa činnosťami, ktoré nie sú predmetom vyučovania.
14. našepkávať pri skúšaní, odpisovať pri písomných skúškach alebo používať nedovolené informačné pramene,
15. **vykláňať sa z okien, sedieť na parapetných doskách, zábradliach, schodištiach a podlahách**,
16. šíriť poplašné a zdravie ohrozujúce správy,
17. prinášať do školy elektrické spotrebiče (rýchlovarné kanvice, žehličky na vlasy, kulmy a pod.) a používať ich,
18. poškodzovať okná a lavice, steny učební a ich obkladov pribíjaním klincov, špendlíkov a lepením. Na výzdobu tried sú určené nástenky.

**V súlade so smernicou č.4/2015 je zakázané fajčiť v celom areáli školy a trestá sa zníženou známkou zo správania už pri prvom výskyte.**

# Čl. XIIIVýchovné opatrenia  a kritériá ich udeľovania

Výchovnými opatreniami sú pochvaly, iné ocenenia a sankčné výchovné opatrenia:

1. **Pochvaly:**
2. pochvala triednym učiteľom
3. Udeľuje sa žiakovi:
4. za výborný prospech, vzorné správanie a vzornú dochádzku,
5. za činnosť v prospech triedy nad rámec svojich povinností,
6. za úspešnú reprezentáciu triedy a pod.
7. pochvala riaditeľom školy
8. Udeľuje sa žiakovi:
9. za šírenie dobrého mena školy,
10. za úspešnú reprezentáciu školy,
11. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou a pod.
12. **Iné ocenenia:**
13. diplom,
14. Cena Ferdinanda Píseckého
15. uprednostnenie pri výbere na limitovanú školskú akciu a pod.
16. Cena v rámci projektu JaTyMyVy
17. **Sankčné výchovné opatrenia:**
18. napomenutie triednym učiteľom,
19. pokarhanie triednym učiteľom,
20. pokarhanie riaditeľom školy,
21. znížená známka zo správania na druhý stupeň,
22. znížená známka zo správania na tretí stupeň,
23. znížená známka zo správania na tretí stupeň s podmienečným vylúčením zo školy,
24. znížená známka zo správania na štvrtý stupeň – vylúčenie zo školy.

Výchovné opatrenia sú udeľované podľa počtu sankčných bodov, ktoré boli pridelené žiakovi v príslušnom klasifikačnom období a sú uvedené v Opatreniach na posilnenie disciplíny.

Ak je žiak podmienečne vylúčený zo školy, k vylúčeniu dôjde okamžite vtedy, ak vykoná priestupok nepatriaci do skupiny A.

Ak žiak podmienečne vylúčený zo školy vykoná priestupok patriaci do skupiny A bude vylúčený vtedy, ak dosiahne viac ako 3 SB.

Pochvala môže byť ústna – triednym učiteľom pred žiakmi triedy, riaditeľom pred žiakmi školy a písomná - zápisom do triedneho katalógu a na vysvedčení.

**Opatrenia na posilnenie disciplíny:**

|  |  |  |
| --- | --- | --- |
|  **A**  | **Napomenutie triednym učiteľom**  | **1 sankčný bod (SB)**  |
| A1 | 2 neskoré príchody do 15min. neospravedlnené | 1 bod |
| A2 | 1 neospravedlnená hodina alebo každý neskorý príchod po 15 min. | 1 bod |
| A3 | Nedoručenie ospravedlnenia do 7 pracovných dní po ukončení absencie | 1 bod |
| A4 | Používanie mobilného telefónu na hodine | 1 bod |
| A5 | 2-krát neevidovaný príchod alebo odchod na vrátnici školy | 1 bod |
| A6  | Vyrušovanie a nevhodné správanie na vyučovacej hodine aj po napomenutí učiteľa | 1 bod  |
| A7  | Používanie prostriedkov, ktoré by mohli rozptyľovať pozornosť ostatných žiakov pri vyučovaní alebo narúšať vyučovaciu hodinu (nevhodná literatúra, technické prostriedky a technológie, ktoré neslúžia pre potreby vyučovacej hodiny a pod.)  | 1 bod  |
| A8  | Nevhodné správanie počas prestávok a záujmových aktivít aj po napomenutí učiteľom | 1 bod |
| A9  | Bezodkladné neodstránenie spôsobeného neporiadku (rozliata tekutina, padnuté jedlo, rozbité sklo a pod.)  | 1 bod |
| A10  | Nevhodné zaobchádzanie s majetkom školy a žiakov (búchanie, hádzanie a pod.)  | 1 bod |
| A11  | Neporiadok po skončení vyučovania aj po napomenutí týždenníkom (vyučujúcim)  | 1 bod |
| A12  | Neplnenie povinností týždenníka  | 1 bod |
| A13  | Neprezúvanie sa  | 1 bod |
| A14  | Nevhodné oblečenie a nevhodný vzhľad žiaka aj po upozornení učiteľom  | 1 bod |
| A15  | Ponechávanie učebných pomôcok a rôznych vecí v triede a v lavici žiaka po vyučovaní  | 1 bod |
|  |  |
| **B**  | **Pokarhanie triednym učiteľom so zápisom do vložky ku katalógu žiaka**  | **2 - 3 SB**  |
| B1  | Opustenie triedy alebo učebne bez súhlasu vyučujúceho | 2 body  |
|   |  |
| **C**  | **Pokarhanie riaditeľom školy**  | **4 - 7 SB**  |
| C1 | Zdravie ohrozujúce správanie počas prestávok aj po upozornení učiteľa (sedenie na parapete otvoreného okna, naháňanie sa v triede a po chodbách školy, strkanie do spolužiakov a pod.) | 4 body |
| C2 | Používanie malých domácich spotrebičov v triede (napr. varná kanvica, žehlička na vlasy, atď.) | 4 body |
| C3 | Jednorazové nevhodné správanie k spolužiakom v priestoroch školy a na akciách organizovaných školou (drsná komunikácia, vulgárne nadávky, agresia, ohlušujúci krik a pod.), používanie vulgarizmov v priestoroch školy a na akciách organizovaných školou | 4 body |
| C4 | Narúšanie organizácie školskej akcie (opakované meškanie, nerešpektovanie nočného pokoja, nedodržanie pokynov vedúceho a pod.) | 4 body |
| C5  | Manipulovanie so zariadeniami zabezpečujúcimi ochranu budovy a majetku školy | 4 body  |
| C6  | Opustenie areálu školy alebo budovy školy bez podpísania priepustky | 4 body  |
| C7  | Jednorazový podvod – napr. klamstvo, falšovanie ospravedlnenia a iných dokumentov, podvádzanie pri preverovaní učiva (výmena zadania písomky medzi žiakmi, zistenie zadania písomnej práce nedovoleným spôsobom**,** ťahák a pod.) | 4 body  |
| C8  | Nevhodné správanie voči učiteľom a zamestnancom školy  | 4 body  |
|  |  |
| **D**  | **Znížená známka zo správania na druhý stupeň**  | **8 - 15 SB**  |
| D1 | Agresívne správanie voči učiteľom a zamestnancom školy  | 8 bodov |
| D2 | Opakovaný podvod z časti C7  | 8 bodov |
| D3 | Fajčenie v budove alebo areáli školy | 8 bodov |
| D4  | Zhotovenie vizuálnych a zvukových záznamov bez povolenia vyučujúceho  | 8 bodov  |
|  |  |
| **E**  | **Znížená známka zo správania na tretí stupeň**  | **16 – 31 SB**  |
| E1 | Užívanie drog a iných psychotropných látok v budove školy, školskom areáli, na školskej akcii  | 16 bodov |
| E2 | Krádež osobných vecí v budove školy a na akcii organizovanej školou | 16 bodov |
| E3 | Úmyselné poškodzovanie a znefunkčňovanie majetku školy a žiakov | 16 bodov |
| E4 | Nosenie vecí ohrozujúcich zdravie a život do školy a na školské akcie alebo ich používanie | 16 bodov |
| E5 | Neprípustné konanie**,** poškodzovanie osôb prostredníctvom internetu a sociálnych sietí, ktoré sa týka žiakov, učiteľov a zamestnancov školy | 16 bodov |
| E6  | Osočovanie, šikanovanie, akákoľvek forma násilia a neprípustné správanie voči učiteľom, zamestnancom školy a žiakom  | 16 bodov  |
| E7  | Zhotovovanie vizuálnych a zvukových záznamov bez povolenia vyučujúceho a ich šírenie prostredníctvom elektronických médií | 16 bodov  |
| E8  | Prinesenie alebo požívanie alkoholu v budove školy, školskom areáli, na školskej akcii  | 16 bodov  |
|  |  |
| **F**  | **Znížená známka zo správania na tretí stupeň s podmienečným vylúčením zo školy**  | **32 – 63 SB**  |
| F1  | Fyzické napadnutie žiaka, učiteľa alebo zamestnanca školy  | 32 bodov  |
| F2  | Prejavy národnostnej a rasovej neznášanlivosti, diskriminácie medzi žiakmi a voči zamestnancom školy | 32 bodov |
|  |  |
| **G**  | **Znížená známka zo správania na štvrtý stupeň – vylúčenie zo školy**  | **64 a viac SB**  |
| G1 | Úmyselné ublíženie na zdraví žiaka alebo zamestnanca školy | 64 bodov |
| G2 | Účasť na terorizme | 64 bodov |
| G3  | Spáchanie závažného trestného činu v škole aj mimo školy  | 64 bodov  |

 Sankčné body zapisuje triedny učiteľ alebo vyučujúci do IŽK .

Opatrenie vo výchove udelené, resp. uložené neplnoletému žiakovi oznamuje riaditeľ zákonnému zástupcovi žiaka preukázateľným spôsobom.

Závažné priestupky a následné výchovné opatrenia budú prerokované v pedagogickej rade.

# Čl. XIV Udelenie Ceny Ferdinanda Píseckého

Cena Ferdinanda Píseckého je ocenenie udeľované Strednou odbornou školou pedagogickou v Modre pre žiaka maturitného ročníka. Má morálne oceňovať prístup k vzdelávaciemu procesu a mimoškolským aktivitám, humanitu, charakter a šírenie dobrého mena školy.

 Cena Ferdinanda Píseckého pozostáva z:

1. diplomu Ceny F. Píseckého
2. finančnej hotovosti vo výške 200,- eur
3. vecného daru
4. zápisu mena a priezviska žiaka s oznamom o udelení Ceny F. Píseckého do kroniky SOŠPg a na pamätnú tabuľu v priestoroch školy.

1. Cenu Ferdinanda Píseckého udeľuje Stredná odborná škola pedagogická v Modre jednému žiakovi maturitného / štvrtého ročníka.
2. Výber sa uskutočňuje spomedzi nominovaných žiakov maturitného/štvrtého ročníka.
3. Nominovať študenta môže:
4. člen pedagogického zboru, ktorý získa pod nomináciu podpisy najmenej troch pedagógov,
5. žiak, ktorý získa pod nomináciu podpisy najmenej päťdesiatich žiakov 2. – 4. ročníkov.
6. Pedagóg alebo žiak sa môže podpísať len pod jednu nomináciu. Ak sa pedagóg alebo žiak podpíše pod viaceré nominácie, tento podpis sa neuzná.
7. Súčasťou nominácie musí byť aj stručné zdôvodnenie nominácie.
8. Spomedzi nominovaných žiakov vyberie komisia troch, z ktorých následne určí jedného, ktorému bude udelená Cena Ferdinanda Píseckého.

1. Komisiu menuje riaditeľ SOŠPg ako jej predseda. Komisiu tvoria ďalší štyria členovia pedagogického zboru. Členovia komisie sú oboznámení s tým, že v každom kole musia hlasovať za niektorého z nominovaných žiakov.
2. Víťaza určí komisia po dohode. Ak nie je možná dohoda, hlasuje sa, pričom na voľbu víťaza sú potrebné aspoň štyri hlasy z piatich. Ak v prvom hlasovaní nedostane ani jeden nominovaný žiak potrebný počet hlasov, hlasuje sa v druhom kole. Do druhého kola postupujú dvaja žiaci s najvyšším počtom hlasov z prvého kola, respektíve nepostupujú tí, ktorí získali jeden alebo nula hlasov. V druhom kole stačia na voľbu držiteľa ceny tri hlasy.
3. Hlasovanie je tajné.
4. Cena Ferdinanda Píseckého sa udeľuje raz za školský rok, spravidla v mesiaci máj.

# Čl. XV Štatút projektu JaTyMyVy (Trieda ako tím)

CIEĽ: rozvoj kľúčových kompetencií, najmä schopnosť pracovať v rôznorodých skupinách

ADRESÁT: triedne kolektívy prvých, druhých a tretích ročníkov SOŠPg v Modre

TERMÍN: priebežne - hodnotenie 4x ročne + koncoročné vyhodnotenie

**NÁZOV PROJEKTU**

**Ja** ako samostatná individualita so snahou budovať vlastnú osobnosť

**TY** ako môj spolužiak a empatický spolupracovník s prejavmi tolerancie a sebareflexie

**MY** ako členovia tímu so schopnosťou prezentovať svoje myšlienky, návrhy a postoje

**VY** ako naši učitelia so snahou korigovať naše chyby a pretvárať ich na životné skúsenosti

**ČIASTKOVÉ CIELE, ÚLOHY**

Aktivity v rámci projektu umožnia žiakom získať poznatky a skúsenosti, ktoré využijú v osobnom a  profesionálnom živote

* prejaviť empatiu a sebareflexiu
* vyjadriť svoje pocity a korigovať negatívnu energiu
* pozitívne motivovať seba a druhých
* konštruktívne diskutovať, aktívne predkladať progresívne návrhy a pozorne počúvať druhých
* spolupracovať pri riešení problémov s inými ľuďmi
* samostatne pracovať a riadiť práce v menšom kolektíve
* určovať vážne nedostatky a kvality vo vlastnom učení, pracovných výkonoch a osobnostnom raste
* prispievať k vytváraniu ústretových medziľudských vzťahov, predchádzať osobným konfliktom, nepodliehať predsudkom a stereotypom v prístupe k druhým

**HODNOTENIE**

1. Hodnotenie tried sa uskutočňuje 4x ročne na základe klasifikačných výsledkov za každý štvrťrok + realizovaných celoškolských aktivít
2. Na konci školského roka *(spočítajú sa všetky body získané v jednotlivých častiach školského roka)*

**Najlepší triedny tím získava**

* ***finančnú odmenu*** od Rady rodičov podľa aktuálnych podmienok
* ***deň voľna*** udelený riaditeľom školy, ktorý trieda využije na spoločnú akciu *(napr. výlet )*
* pre žiakov stravujúcich sa v školskej jedálni ***prednostné právo na výdaj obeda*** počas celého nasledujúceho školského roka
* ***tímovú fotografiu*** spolu s titulom „TRIEDNY TÍM“ školského roka...“ umiestnenú na čestnom mieste

Hodnotenie tried bude zverejňované priebežne.

**Hodnotí sa:**

* priemerný prospech triedy
* dochádzka triedy
* správanie sa triedy
* zapájanie sa do školských akcií - účasť
* návrh, príprava a organizácia školských akcií
* zapájanie sa do mimoškolských akcií
* ďalšie hodnotenie podľa aktuálnych podmienok

**KRITÉRIA HODNOTENIA**

* podrobné kritéria sú uverejnená na stránke školy
* kritéria hodnotenia, ich zmeny a prípadne doplnenie kritérií schvaľuje pedagogická rada vždy pri štvrťročnom hodnotení
* pri spornom pridelení bodov rozhoduje o pridelení bodov pedagogická rada hlasovaním
* pedagogická rada má právo na návrh učitelia prideliť triede body *(maximálne 5 bodov)* nad rámec schválených kritérií *(aktivita triedy v rámci mimoriadnych akcií, podujatí, udalosti...)*
* o pridelení mimoriadnych bodov rozhoduje pedagogická rada hlasovaním

# Čl. XVIPomaturitné štúdium

* žiak pomaturitného štúdia je povinný absolvovať minimálne 50% povinnej dochádzky na vyučovanie, v opačnom prípade bude neklasifikovaný (nebude hodnotený žiadnou známkou)
* ak bude neklasifikovaný, je povinný požiadať do daného termínu o možnosť vykonania komisionálnej skúšky
* ak tak neučiní, bude zo štúdia vylúčený
* žiak smie požiadať o komisionálne preskúšanie maximálne z dvoch predmetov, ak bude predmetov viac, nemôže ďalej v štúdiu pokračovať
* po dohode s vyučujúcim si žiak môže dohodnúť individuálnu konzultáciu, ktorú po zvážení môže vyučujúci zarátať do celkovej povinnej dochádzky (do úvahy prichádzajú vážne rodinné, zdravotné a pracovné ťažkosti a sú na zvážení vyučujúceho)
* toto pravidlo platí pre obidve klasifikačné obdobia (polrok a záver roka)
* akonáhle žiak nechce školu navštevovať, je povinný o tejto skutočnosti informovať svojho triedneho učiteľa

# Čl. XVIIZáverečné ustanovenie

1. Ďalšie záležitosti, týkajúce sa organizácie štúdia na škole – individuálne štúdium, prerušenie štúdia, postup do ďalšieho ročníka a opakovanie ročníka  upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.
2. Školský poriadok sa nepovažuje za uzavretý. Na základe oprávnených pripomienok prostredníctvom Žiackej školskej rady, Pedagogickej rady, Rady školy, Rady rodičov sa môže operatívne upravovať.
3. Školský poriadok bol schválený pedagogickou radou dňa 28. 08. 2020 a Radou školy per rollam dňa 02. 09. 2020.  Do platnosti vchádza dňa 02. 09. 2020.
4. Školský poriadok sa stáva záväzným pre vyučujúcich, žiakov a ich zákonných zástupcov po oboznámení sa s jeho obsahom.

# Čl. XVIII Účinnosť školského poriadku

**Tento školský poriadok nadobúda účinnosť dňa 02. 09. 2020**

Modra 02. 09. 2020 Mgr. Maroš Jakim

 riaditeľ